ট্রেনে উঠতে গিয়েই পা পিছলে গেল যাত্রীর! আরপিএফের তৎপরতায় অল্পের জন্য প্রাণ রক্ষা

পুরুলিয়া: ফের মানবিক মুখ ধরা পড়ল রেল পুলিশের (RPF)। আরপিএফ মহিলা কনস্টেবলদের তৎপরতায় মৃত্যুর মুখ থেকে ফিরে এলেন এক রেল যাত্রী। চলন্ত অবস্থায় পুরুষোত্তম ট্রেনে উঠতে গিয়ে পা ফসকে পড়ে যান এক রেলযাত্রী। নজরে আসতেই দুই আরপিএফ মহিলা কনস্টেবল (RPF Female Constable) ছুটে গিয়ে রেল যাত্রীকে উদ্ধার করেন। বৃহস্পতিবার ঘটনাটি ঘটেছে পুরুলিয়া রেল স্টেশনে (Purulia Rail Station)।

ঘড়িতে তখন সন্ধ্যা ৬ টা। যাত্রীদের ভিড়ে গমগম করছিল পুরুলিয়া রেল স্টেশন চত্বর। গন্তব্যে পৌঁছনোর জন্য যাত্রীরা ট্রেন ধরার জন্য ছোটাছুটি করছিলেন। সেই সময়ে চলন্ত পুরুষোত্তম ট্রেনে উঠতে গিয়ে ঘটে বিপত্তি। পা ফসকে পড়ে যান এক রেল যাত্রী। বিষয়টি নজরে আসতেই সঙ্গে সঙ্গে দুই আরপিএফ মহিলা কনস্টেবল ছুটে গিয়ে রেল যাত্রীকে উদ্ধার করে। ট্রেনের গার্ড ঘটনার সঙ্গে সঙ্গে সঙ্গে ট্রেনটিকে থামান। এমনটাই ধরা পড়েছে সিসিটিভি ক্যামেরায়। আরপিএফ মহিলা কনস্টেবলদের তৎপরতায় অল্পের জন্য প্রাণে বাঁচলেন ওই যাত্রী।

আরও পড়ুন: “বিরোধীরা আওয়াজ তুলবে বলে বিধানসভা রয়েছে, এটাই সহ্য করতে পারেন না মুখ্যমন্ত্রী”: দিলীপ

আরপিএফ মহিলা কনস্টেবলরা যাত্রীটির ফোনও উদ্ধার করে তাঁর হাত তুলে দিয়েছেন। পরবর্তীতে ওই ট্রেনে করেই ওই যাত্রীকে তাঁর নিজের গন্তব্যের উদ্দেশে পাঠিয়ে দেওয়া হয়। রেল পুলিশের এহেন তৎপরতা নিঃসন্দেহে প্রশংসার যোগ্য।

দেখুন অন্য খবর

The post ট্রেনে উঠতে গিয়েই পা পিছলে গেল যাত্রীর! আরপিএফের তৎপরতায় অল্পের জন্য প্রাণ রক্ষা first appeared on KolkataTV.