নাবালিকাকে গণধর্ষণ! নারকীয় ঘটনার সাক্ষী ইউপির বরেলি স্টেশন

ওয়েবডেস্ক: এক নারকীয় ঘটনার সাক্ষী থাকল উত্তরপ্রদেশের (Up) বরেলি রেল স্টেশন (Bareilly railway station) । ট্রেন থেকে তাড়াহুড়ো করে নেমে বাবাকে খুঁজতে গিয়ে ধর্ষণের (Raped) শিকার হল এক ১৪ বছরের নাবালিকা। রেল পুলিশ জানিয়েছে, নাবালিকাকে (Minor) হাসপাতালে ভর্তি করা হয়েছে। তার অবস্থা আশঙ্কাজনক। নির্যাতিতার পরিবার মন্দির দর্শন সেরে উত্তরপ্রদেশে ফিরছিলেন।

পুলিশ সূত্রে খবর, বৃহস্পতিবার রাতের ঘটনা। এক নাবালিকা বরেলি জংশনের কাছে ধর্ষণের শিকার হয়েছে। অভিযুক্ত ব্যক্তি বা ব্যক্তিদের শনাক্ত করার চেষ্টা চালানো হচ্ছে। খুব শীঘ্রই অপরাধীরা ধরা পড়বে। ঘটনার সময় ট্রেন থেকে তার বাবা খাবার কেনার জন্য নামেন। বাবা পিছু পিছু চলন্ত ট্রেন থেকে নেমে যায় ওই নাবালিকা।

প্রাথমিকভাবে মনে করা হচ্ছে, মেয়েটি গণধর্ষণের শিকার হতে পারে। তবে এখনও স্পষ্ট করে কিছু জানায়নি পুলিশ।

আরও পড়ুন: বিহার, উত্তর প্রদেশ থেকে জাল ওষুধ আসছে, চিঠি দুই সরকারকে

পুলিশ জানিয়েছে, মেয়েটি পরিবার উত্তরপ্রদেশের বাসিন্দা। তারা উত্তরাখণ্ডে মন্দির দর্শনে গিয়েছিলেন। রাতের ট্রেনে উত্তরপ্রদেশে ফিরছিলেন তারা। সেই সময় মেয়েটির বাবা খাবার কেনার জন্য ট্রেন থেকে নামে। বাবাকে খুঁজতে গিয়ে তার পিছু নেয় ওই নাবালিকা। তবে মেয়েটি ট্রেন থেকে নিজে নেমেছিল, না পিছলে চলন্ত ট্রেন থেকে পড়ে, সে সম্পর্কে এখনও কিছু স্পষ্ট নয়। ট্রেনটি যখন বরেলি স্টেশনে তখন খাবার ও পানীয় জল নেওয়ার জন্য নাবালিকার বাবা ট্রেন থেকে নামেন। কিন্তু ট্রেনটি ছেড়ে দেয়।

পুলিশ সুপার (জিআরপি, বরেলি) আশুতোষ শুক্লা জানিয়েছেন, বাবাকে ট্রেনে না দেখতে পেয়ে ট্রেন থেকে লাফ দিয়ে নামে মেয়েটি। বাবাকে খুঁজতে খুঁজতে স্টেশনের বাইরে চলে আসে সে। একা একা হাঁটতে থাকে। সেই সময় কয়েকজন তার পিছু নেয়, তাকে গণধর্ষণ করা হয়েছে প্রাথমিক তদন্তে অনুমান পুলিশের। তাকে আশঙ্কাজনক অবস্থায় স্থানীয় হাসপাতালে ভর্তি করা হয়েছে।”

পুলিশ জানিয়েছে যে মেয়েটি স্টেশনে রেলওয়ে সুরক্ষা বাহিনী (RPF) কর্মকর্তাদের কাছে তার নির্যাতনের কথা জানিয়েছে। যারা তাকে GRP থানায় নিয়ে যায় যেখানে বৃহস্পতিবার রাত ১০টার দিকে প্রথম এফআইআর দায়ের হয়েছে। অপরাধীদে খুঁজে বের করতে চারটি দল গঠন করা হয়েছে। ফরেন্সিক টিম ইতিমধ্যেই ঘটনাস্থল থেকে নমুনা সংগ্রহ করেছে। পুলিশ জানিয়েছে, শীঘ্রই অপরাধীদের পাকরাও করা হবে।

বরেলির সিনিয়র পুলিশ সুপার অনুরাগ আর্য জানিয়েছেন, অপরাধীদের খুঁজতে চিরুণী তল্লাশি শুরু হয়েছে। রেলওয়ে পুলিশের সঙ্গে যৌথভাবে এই অভিযান চালানো হচ্ছে।

দেখুন অন্য খবর-

The post নাবালিকাকে গণধর্ষণ! নারকীয় ঘটনার সাক্ষী ইউপির বরেলি স্টেশন first appeared on KolkataTV.