রাজ্যে রোহিঙ্গা অনুপ্রবেশ! শিয়ালদহ স্টেশনে আটক ৩ সন্দেহভাজন

কলকাতা: বাংলাদেশ (Bangladesh) ও মায়ানমারের (Myanmar) অশান্তির ছায়া যে বাংলার উপরেও পড়বে সেই আশঙ্কা করা হয়েছিল আগেই। ভয় ছিল একাধিক। তার মধ্যে প্রশাসনের চিন্তা বাড়ছিল অনুপ্রবেশকে (Infiltration) ঘিরে। সেই আশঙ্কাই কি এবার সত্যি হচ্ছে? প্রশ্নটা উঠছে। কারণ বিগত সময়ে একাধিক বাংলাদেশিকে গ্রেফতার করা হয়েছে রাজ্য থেকে। আর এবার শহর কলকাতার প্রাণকেন্দ্র শিয়ালদহ স্টেশন (Sealdah Railway Station) থেকে তিনি মায়ানমারের বাসিন্দাকে আটক করল আরপিএফ (RPF)।

জানা গিয়েছে, ওই তিনজন শুক্রবার রাতে শিয়ালদহ স্টেশনে ঘোরাফেরা করছিলেন। তাঁদের দেখে সন্দেহ হয় ডিউটিতে থাকা টিকিট পরীক্ষকদের। শুরু হয় প্রাথমিক জিজ্ঞাসাবাদ। প্রশ্নের সদুত্তর দিতে পারেনি ওই তিনজন ভিনদেশী। পাশাপাশি কোনও বৈধ নথিও দেখাতে পারেনি তাঁরা। তাই আরপিএফের হাতে তুলে দেওয়া হয় তিনজনকে।

আরও পড়ুন: আরজি করের রায় ঘোষণায় আদালতের সামনে জমায়েতে ডাক্তাররা

আরপিএফ-এর প্রাথমিক জিজ্ঞাসাবাদেও তিনজন মুখ খোলেননি। তবে চাপাচাপি করলে তাঁরা স্বীকার করেন যে তাঁরা মায়ানমারের বাসিন্দা। পাশাপাশি ভারতে আসার এবং ভারতে থাকার কোনও বৈধ নথি তাঁরা দেখাতে পারেননি। তাই তিনজনকে আটক করে শিয়ালদহ জিআরপি থানায় চালান করা হয়। তবে এই তিনজন রোহিঙ্গা (Rohinga) কিনা, তা খতিয়ে দেখা হচ্ছে।

প্রসঙ্গত, মায়ানমারের এখন শাসন করছে জুন্টা বাহিনী। এদিকে এই জুন্টা সরকারের বিরুদ্ধে সশস্ত্র আন্দোলন শুরু করেছে আরাকান আর্মি। ইতিমধ্যে দেশের রাখাইন প্রদেশ আরাকার আর্মির দখলে গিয়েছে। সেই কারণে এবার রোহিঙ্গা অনুপ্রবেশের আশঙ্কা করা হচ্ছিল। সেই আশঙ্কাই কি এবার সত্যি হচ্ছে? শিয়ালদহের এই ঘটনায় প্রশ্নটা উঠেই গেল।

দেখুন আরও খবর:

The post রাজ্যে রোহিঙ্গা অনুপ্রবেশ! শিয়ালদহ স্টেশনে আটক ৩ সন্দেহভাজন first appeared on KolkataTV.